Amurg de toamnă

Plouă încet cu lacrimi de dor,

Privind al păsărilor negru zbor

Caut cu ardoare un răspuns:

Unde copilăria s-a ascuns?

Frunzele ce cândva le-am strâns

Îmi amintesc de tot ce a trecut

Pe melodia cerescului plâns

În nostalgie-am decăzut.

Pe ale toamnei cărări pustii

Privesc al naturii veşted coridor,

Admir culoarea frunzei aurii

Şi florile uscate de al toamnei dor.

Suflul lin al vântului pribeag

Trece rapid pe străzile goale,

Tainele toamnei de pe-acest meleag

Se-ascund în linştea serii domoale.

Bruma târzie s-aşterne pe pământ,

Zarea înceţoşată tot privesc,

Păşesc atent pe-al ţărânii veşmânt

Când fiori de argint se ivesc.

Toamnă cu gust divin, amărui

De culoarea zării serilor târzii

Te ascunzi în puful dulcelui gutui

Fluturându-ţi şuviţele-aurii.

Parfumul frunzelor uscate

Redă un anotimp divin

Minutul clipei fermecate

Făcându-ţi sufletul senin.